## Učiteľský Manuál

Táto stránka je rýchly sprievodca pre tvorbu online kurzov s Moodle. Popisuje hlavné funkcie, ktoré sú dostupné, ako aj niekoľko procesov, ktoré budete musieť urobiť.

Časti tohoto dokumentu:

1. Začíname

2. Nastavenia kurzu

3. Prenos súborov

4. Nastavovanie

5. Priebeh kurzu

6. Ďalšie informácie

### Začíname

> Tento materiál predpokladá, že administrátor vašej stránky vám nainštaloval Moodle a vytvoril vám nový, prázdny kurz s ktorým začínate. Taktiež predpokladá, že ste sa do vášho kurzu prihlásili s použitím vášho učiteľského konta.

> Tu sú tri hlavné zásady, ktoré vám pomôžu pri začiatkoch.

1. > Nebojte sa experimentovať:

   > nebojte sa skúmať a meniť veci. V Moodle sa dá len ťažko niečo pokaziť, a ak sa to aj stane, zvyčajne sa to dá ľahko napraviť.

2. > Všimnite si a používajte tieto malé ikony:

   > - ikona úpravy vám umožní upraviť to, vedľa čoho sa nachádza.

   > - ikona pomoc vám znázorní okno s nápovedou

3. > Používajte nástrojovú dosku v hornej časti každej stránky

   > to vám pomôže orientovať sa, kde ste a tak predídete tomu, že by ste sa stratili.

### Nastavenia kurzu

> Prvá vec, ktorú musíte urobiť je pozrieť sa do "Administrácia" na domovskej stránke vášho kurzu a kliknúť na "Nastavenia..." (Všimnite si, že táto linka a v podstate celá časť Administrácia je dostupná iba vám (a administrátorovi stránky). Študenti tieto linky nikdy neuvidia).

> Na stránke Nastavenia môžete meniť množstvo nastavení týkajúcich sa vášho kurzu, počnúc jeho menom, až po deň, kedy začne. Nebudem to tu podrobne rozoberať, pretože všetky majú pri sebe ikonu pre nápovedu, ktorá ich všetky podrobne vysvetľuje. Avšak spomeniem to najdôležitejšie z nich – formát kurzu.

> Formát kurzu, ktorý si vyberiete ovplyvní základné rozloženie vášho kurzu, ako šablóna. Moodle verzia 1.0 má tri formáty – v budúcnosti ich bude pravdepodobne omnoho viac (pošlite prosím svoje nové návrhy na martin@moodle.com!)

> Tu je pár obrázkov monitora pri troch vzorových kurzoch v každom z týchto troch formátov (nevšímajte si rozličné farby, ktoré nastavil administrátor pre celú stránku):

> Týždenný formát:

> Tematický formát:

> Spoločenský formát:

> Všimnite si, že týždenný a tématický formát sa svojou štruktúrou veľmi podobajú. Hlavný rozdiel je, že každé okienko v týždennom formáte pokrýva presne jeden týždeň, kým v tématickom formáte môže každé okienko pokrývať všetko čo chcete. Spoločenský formát veľmi nevyužíva obsah a je založený len pre jedno fórum – toto je znázornené na hlavnej stránke.

> Pre viac detailov použite tlačidlá pre pomoc na stránke nastavenia kurzu.

### Prenos súborov

> Môžete mať už existujúci obsah, ktorý by ste chceli pridať do vášho kurzu, ako napríklad webové stránky, audio súbory, video súbory, word dokumenty, alebo flash animácie. Akýkoľvek typ existujúceho súboru môže byť prenesený do vášho kurzu a uložený na vašom serveri. Keď sú vaše súbory na serveri, môžete ich presúvať, premenovať, upravovať, alebo ich odstrániť.

> Toto všetko dosiahnete s pomocou linky Súbory v ponuke Administrácie. Časť Súbory vyzerá nasledovne:

> Toto prepojenie je dostupné len učiteľom – nie je dostupné študentom. Jednotlivé súbory sú študentom sprístupnené neskôr (ako "Zdroje" – viď ďalšiu časť).

> Ako môžete vidieť na obrázku monitora, súbory sú evidované spolu s pod-adresármi. Môžete vytvoriť ľubovoľný počet pod-adresárov na usporiadanie vašich súborov a súbory presúvať z jedného do druhého.

> Prenášať súbory prostredníctvom internetu je v súčasnosti možné len po jednom. Ak chcete preniesť naraz viac súborov (napríklad celú web stránku), bude najlepšie použiť zip program a zbaliť ich do jedného súboru, preniesť ten zbalený súbor a potom ho rozbaliť na serveri (vedľa zip archívov uvidíte linku "rozbaliť" ).

> Na prehliadanie súboru, ktorý ste preniesli len kliknite na jeho názov. Váš webový prehliadač sa postará o jeho zobrazenie, alebo jeho prenos do vášho počítača.

> HTML a textové súbory môžu byť upravované na mieste online. Ostatné súbory musia byť upravené na vašom miestnom počítači a opäť prenesené. Ak prenesiete súbor s rovnakým menom ako už existujúci súbor, ten bude automaticky prepísaný.

> Posledná poznámka: ak váš obsah už je na webe, nemusíte súbory prenášať – môžete ich prepojiť linkou priamo z kurzu (viď. modul Zdroje a ďalšiu časť).

### Nastavovanie

> Keď tvoríme kurz, musíme na hlavnú stránku pridať aktivity kurzu, aby ich študenti mohli používať. Ich poradie môžete kedykoľvek meniť.

> Ak chcete zapnúť upravovanie, kliknite na "Zapnúť upravovanie" pod Administráciou. Tento prepínač znázorní, alebo ukryje extra nástroje, ktoré vám umožnia manipulovať s hlavnou stránkou vášho kurzu. Všimnite si, že na prvom obrázku monitory (Týždenný formát kurzu) sú nástroje pre upravovanie zapnuté.

> Keď chcete pridať novú aktivitu, jednoducho choďte na týždeň, tému, alebo časť na obrazovke,kde ju chcete pridať a z ponuky, ktorá sa vynorí si vyberte typ aktivity. Je tu ponuka všetkých štandardných aktivít v Moodle 1.0:

Zadanie
  Zadanie je to, keď stanovíte úlohu s dátumom na jej urobenie a maximálnou známkou. Študenti splnia požiadavky, ak prenesú jeden súbor. Dátum, keď prenesú svoj súbor sa zaznamená. Vy budete mať potom jednu stránku na ktorej si môžete prezrieť všetky súbory (a aj to, či prišli včas, alebo nie) a potom zapísať známku a poznámky. Pol hodinu po tom, ako oznámkujete konkrétneho študenta, mu Moodle automaticky pošle emailom oznámenie.
Možnosť odpovede
  Táto aktivita je veľmi jednoduchá – položíte otázku a pripravíte niekoľko možných odpovedí. Študent označí svoj výber a vy máte okno, v ktorom môžete vidieť výsledky. Ja to používam, keď chcem urobiť prieskum medzi svojimi študentmi, ale vy to môžete použiť aj na rýchle testy alebo triedne hlasovania.
Fórum
  Tento modul je jeden z najdôležitejších – tu sa koná diskusia. Keď pridáte nové fórum, dostanete ne výber niekoľko rozličných typov – jednoduchá diskusia na jednu tému, všeobecné fórum pre všetkých, alebo jedna diskusia pre užívateľa.
Spis
  Každá aktivita v spise znamená vstup do spisu celého kurzu. Pre každý môžete špecifikovať otázku s otvoreným koncom, ktorá usmerní, čo študenti napíšu, ako aj okno času v ktorom je spis otvorený (iba pri týždennom formáte kurzu). Povzbuďte študentov, aby do spisov písali hĺbavo a kriticky, pretože sú dostupné iba im a vám. Napokon budete môcť oznámkovať a komentovať všetky príspevky pre daný týždeň, alebo tému a študenti dostanú automatický email informujúci o vašom hodnotením.
Zdroje
  Zdroje to je obsah vášho kurzu. Zdrojom môže byť akýkoľvek súbor, ktorý ste preniesli do kurzu, alebo na ktorý odkazujete cez URL. Taktiež môžete mať jednoduché stránky s textom, ktoré napíšete priamo do formulára programu.
Test
  Tento modul vám umožňuje vytvoriť niekoľko testov, obsahujúcich otázky s výberom možných odpovedí, áno-nie otázky a otázky s krátkou odpoveďou. Tieto otázky sú uložené v kategorizovanej databáze a môžu byť opätovne použité v rámci kurzu, alebo aj v inom kurze. Testy povoľujú viacero pokusov. Každý pokus je automaticky označený a učiteľ sa môže rozhodnúť, či ho ohodnotí, alebo ukáže správne odpovede. Tento modul obsahuje príslušenstvo na známkovanie.
Prieskum
  Modul na prieskum ponúka množstvo vpred-určených prieskumových nástrojov, ktoré sú užitočné pri hodnotení a poznaní vašej triedy. V súčasnosti obsahujú nástroje COLLES a ATTLS. Môžete ich dať študentom na začiatku kurzu, ako diagnostický nástroj a na konci kurzu, ako hodnotiaci nástroj (ja vo svojich kurzoch používam každý týždeň jeden).

> Ak ste už pridali svoje aktivity, môžete ich na rozložení vášho kurzu posúvať hore a dolu, keď kliknete na malé šípky ( ) vedľa každej z nich. Taktiež ich môžete odstrániť s pomocou ikony preškrtnutia , a znovu ich upraviť s pomocou ikony úpravy .

### Priebeh kurzu

> O tomto by som mohol napísať diplomovku. Vlastne, práve ju píšem.

> Zatiaľ je tu len niekoľko krátkych poznámok:

1. > Zapíšte sa na všetky fóra.

2. > Povzbuďte všetkých študentov, aby vyplnili svoj užívateľský profil (vrátane fotografií) a všetky si ich prečítajte – to vám pomôže pochopiť kontext niektorých ich neskorších prác.

3. > Robte si vlastné poznámky pre ktoré je vhodné súkromné "Učiteľské fórum" (pod Administráciou). Toto je obzvlášť užitočné keď je tím učiteľov.

4. > Používajte linku "Prihlásenia" (pod Administráciou) a získate prístup ku kompletným skutočným prihláseniam. Tu môžete vidieť linku na otvárajúce sa okno, ktoré sa aktualizuje každých šesťdesiat sekúnd a ukazuje poslednú hodinu činnosti. Je dobré nechať si ho celý deň otvorené a tak budete stále v kontakte s tým, čo sa v kurze deje.

5. > Používajte "Správy o činnosti" (vedľa každého mena v zozname všetkých ľudí, alebo z každej profilovej stránky užívateľa). Takto môžete vidieť, čo konkrétny človek v kurze práve robí .

6. > Študentom odpovedajte rýchlo. Neodkladajte to na neskôr - urobte to hneď. Nielen preto, že potom vás ľahko zavalí nahromadené množstvo práce, ale preto, že je to kľúčový bod budovania a udržovania pocitu komunity vo vašom kurze.

### Ďalšie informácie

> Ak máte nejaký konkrétny problém s vašou stránkou, kontaktujte vášho lokálneho administrátora stránky.

> Ak máte nejaké úžasné nápady na zlepšenie Moodle, alebo aj nejaké pekné príbehy, príďte do moodle.com a pripojte sa ku kurzu s názvom "Using Moodle". Budeme radi, keď sa nám ozvete a pomôžete zdokonaliť Moodle.

> Ak chcete prispieť pri kódovaní nových modulov, alebo písaní dokumentácie, alebo materiálov, kontaktujte ma: Martin Dougiamas alebo si prezrite stránku "bug tracker" v Moodle na bugs.moodle.com

> Ďakujeme, že používate Moodle – veľa šťastia!

Moodle Documentation

Version: $Id: teacher.html,v 1.4 2002/08/18 10:00:01 martin Exp $