Ajuda per a escriure les pàgines en format Wiki

Les pàgines en format Wiki proporcionen la possibilitat de marcar el text amb un formatatge intuïtiu, fàcilment llegible, que es transformarà en XHTML quan es visualitzi. Els principals avantatges són que no necessiteu aprendre HTML per obtenir resultats bastant complexos i que el text que escriviu tindrà bon aspecte fins i tot abans de transformar-lo. És una alternativa real a desar documents Word com a pàgines web alhora que manté la possibilitat d'editar el recurs en línia.

Haureu d'escriure bàsicament només text. Hi ha alguns caràcters especials que podeu inserir per tal d'afegir format.

### Formatatge a nivell de bloc

Els blocs de paràgraf se separen per una línia en blanc com a mínim. Per afegir formatatge especial a un paràgraf afegiu un dels caràcters especials següents, més un espai en blanc, al començament de la primera línia del bloc:

Caràcter | Tipus de bloc
--- | ---
Sense caràcter | Paràgraf ordinari
> | Citació
Espai | Text preformatat (Monoespaiat)
% | Preformatat i el format Wiki s'ignora
!# | Encapçalament - on # és 1-6, el nivell d'encapçalament (1 el més gran)
Q. | Pregunta - s'afegeix informació d'estil al paràgraf per millorar la presentació tipus pregunta/resposta (dins del tema).
A. | Resposta - com l'anterior però resposta.

### Formatatge de llistes

Podem construir fàcilment llistes senzilles escrivint un caràcter especial al principi de cada línia de la llista seguit d'un espai en blanc. El final de la llista el marca una línia en blanc. Es poden imbricar llistes dins de llistes i les llistes imbricades poden ser d'un tipus diferent. Es poden barrejar lliurement llistes de text i de definició per aconseguir l'efecte desitjat. Els caràcters especials són els següents:

Caràcter | Tipus de llista
--- | ---
* | Llista no numerada (pics)
# | Llista numerada (1,2,3 etc.)
: | Llista de definicions, definició
; | Llista de definicions, text

Exemple de llistes imbricades

      * Primer pic
      * Segon pic
      ## línia 1 de llista imbricada
      ## línia 2 de llista imbricada
      * Tercer pic

I aquest és el resultat:

- Primer pic
- Segon pic

1. línia 1 de llista imbricada
2. línia 2 de llista imbricada

- Tercer pic

### Formatatge dins del text

El formatatge dins del text permet marcar part d'una línia amb un estil particular. Els caràcters especials emprats poden aparèixer en qualsevol punt de la línia, però observeu que el formatatge no pot ultrapassar la línia i continuar a la següent. Els codis són:

Exemple | Exemple | Format
--- | --- | ---
*hola tothom* | hola tothom | Negreta
/hola tothom/ | hola tothom | Èmfasi o cursiva
+hola tothom+ | hola tothom | Text inserit
-hola tothom- | hola tothom | Text esborrat o barrat
hola ~tothom~ | hola tothom | Subíndex
hola ^tothom^ | hola tothom | Superíndex
"hola tothom" | hola tothom | Citació
%hola tothom% | `hola tothom` | Codi o Monoespaiat
@hola tothom@ | hola tothom | Referència

### Acrònims

L'etiquetatge d'acrònims s'aconsegueix posant l'acrònim en lletres majúscules seguit de la descripció entre parèntesis. No hi ha d'haver cap espai entre l'acrònim i el parèntesi. Per exemple:

HTML(Hypertext Markup Language)
HTML

### Enllaços

Es poden col·locar enllaços dins del text tot escrivint l'URL seguida del text que serà mostrat entre parèntesi (sense cap espai entre l'URL i el parèntesi). Exemple: http://www.google.com/(Cerca ara) es convertirà en Cerca ara.

### Enllaços a mòduls de Moodle

Si sabeu el número id d'un mòdul de Moodle (busqueu ?id=nn al final de l'adreça d'un mòdul) i el nom del mòdul podeu enllaçar directament el recurs fent servir aquesta sintaxi:

ModuleName:nn(Text descriptiu)

Per exemple, resource:36(La pàgina nova); forum:10(Vés al fòrum)

### Enllaços a imatges de Moodle

Es poden inserir gràfics dins d'una línia d'una pàgina Wiki. Cal que pengeu el gràfic al servidor i que anoteu el seu camí dins de l'àrea de fitxers penjats. La sintaxi és:

/..camí del fitxer..(text alternatiu)

Per exemple: /imatges/grafic.jpg(Foto de l'equip)

### Enllaços a fitxers de Moodle

Igual que els enllaços a imatges, aquesta característica habilita enllaços en pàgines wiki a fitxers prèviament penjats. La sintaxi és:

file:..camí del fitxer(text de l'enllaç)

Per exemple: file:/pdfs/moodle.pdf(Informació sobre Moodle)

### Reformatatge automàtic

Moltes funcions habitualment utilitzades es converteixen automàticament en els seus equivalents XHTML. Les principals són les següents:

- Les adreces HTTP es converteixen en enllaços actius.
- ..., (C), (R), (TM), 1/4, 1/2, 3/4 es converteixen en els caràcters corresponents.
- Dígits x dígits es converteix en el signe de multiplicació correcte.
- Una línia que comenci per 4 guions o més es converteix en un filet horitzontal.

### Correcció ortogràfica (experimental)

El formatador wiki es pot posar en mode de correcció ortogràfica. Inseriu aquesta línia en un text i es comprovarà l'ortografia de tot el text que vagi a continuació:

    !SPELL:language_code:language_variant

    Exemples:
    !SPELL:en:british
    !SPELL:sp

Canvieu "language_code" pel codi d'idioma apropiat (p. e. ca, es, etc.). "language_variant" (després de dos punts) és opcional i serveix per indicar una varietat regional.

Quan es visualitzi el text els mots desconeguts seran ressaltats i podreu veure els suggeriments alternatius posant el cursos damunt de cada mot.

NOTA: la correcció ortogràfica utilitza les biblioteques pspell. Aquestes i els diccionaris han d'estar instal·lats al servidor per tal que funcioni el corrector ortogràfic. En Windows no es pot usar aquest programari.