Pahinang Pang-administrasyon

Pinapahintulutan ng pahinang ito ang guro na makita ang isa o mahigit pang deskripsiyon para sa Ehersisyo, ang pagtatasa ng mga mag-aarla at ang ipinasa ng mga mag-aaral. Ang mga aytem na ito ay maaaring baguhin ang pamagat, tingnan o burahin sa pamamagitan ng iba't-ibang link sa pahina. Ipinapakita rin ng pahina kung aling mga gawa ang ipinasa pagkatapos ng huling oras ng pasahan, alalaong baga'y iyong mga nahulí.

Ipinapakita ng unang manghad sa screen na ito ang (mga) ipinasa ng guro. Ang karaniwan ay isa lamang ito. Ito ang deskripsiyon ng ehersisyo, karaniwan ay naglalaman ito ng mga panuto sa kung anong gawa ang dapat gawin. Kung nagpasa ang guro ng mahigit sa isang deskripsiyon, ililista ito rito. Tandaan na kapag tumatakbo na ang Ehersisyo, HINDI dapat burahin ang mga ipinasang ito. Magkagayunman, ligtas na burahin ang ipinasa ng guro habang ang Ehersisyo ay nasa hakbang ng Pagsasaayos pa lamang.

Ipinapakita ng ikalawang manghad ang (unang) pagtatasa ng mag-aaral sa sarili nilang gawa. Ipinapakita nito ang markang ibinigay ng mag-aaral sa sarili nilang gawa. Kung tinasa na ng guro ang gawa, ipapakita rin ng manghad na ito ang "marka sa pagmamarka" na iginawad sa pagtatasang ito. Ipinapakita ng markang ito kung gaano kalaki ang pagkakasundo ng pagtatasa ng mag-aaral sa pagtatasa ng guro. Maaaring tingnan ang pagtatasa ng mag-aaral. May link sa pahinang iyon para sa pagbabago ng marka sa pagmamarka kung naisin ng guro.

Inililista ng ikatlong manghad ang mga ipinasa at ang mga marka nito kung tinasa na ng guro. Ang mga ipinasa ay maaaring muling tasahin o ligtas na burahin. Kapag may asterisk (*) ang ipinasa, nangangahulugan ito na pinahihintulutan ang mag-aaral na magpasa ng isa pang gawa. Para sa isang partikular na mag-aaral, ang opsiyong ito ay madaling mababago sa pamamagitan ng muling pagtatasa ng ipinasa nila at pagklik sa angkop na buton sa ibaba ng pahinang pantasa, ang pagtatasa mismo ay hindi na kailangang baguhin. Ang nahulíng ipinasa ay ipinapakita na may petsa na kulay pula. Ang watawat ng pagkahulí ay maaaring mabura sa pamamagitan ng pagklik sa link.