Кіраванне практыкаваннем з уласнай ацэнкай работы

Практыкаванне з уласнай ацэнкай работы звычайна больш аб'ёмнае, чым простае заданне. Яно ўключае 4 наступныя фазы:

1. Стварэнне практыкавання. Ацэнка працы стане менш складанай, калі яе раздзяліць на шэраг ЭЛЕМЕНТАЎ ацэнкі. Гэта дазваляе пазбегнуць суб'ектывізму пры ацэнцы і дае студэнтам кропку адліку падчас ацэнкі ўласнай працы. За распрацоўку элементаў ацэнкі адказна настаўнік , які стварае аркуш адзнак (глядзі ніжэй.)

   Разам з элементамі ацэнкі настаўнік павінен прыслаць файл Word або HTML, у якім ён апіша зададзенае практыкаванне. Гэты файл будзе паказаны студэнтам у другой фазе практыкавання.

   Настаўнікі могуць падрыхтаваць у Word або HTML комплекс падобных практыкаванняў. Яны павінны не вельмі адрознівацца, паколькі будуць ацэньвацца пры дапамозе адных і тых жа ацэначных элементаў. Але прысылаць падобныя практыкаванні неабавязкова, а для некаторых тыпаў прац гэта можа аказацца ўвогуле непатрэбным.

2. Дазвол на высылку работы. Пасля ўваходу ў гэту фазу, практыкаванні становяцца ўжо недаступнымі для студэнтаў. Калі выкладчык распрацаваў розныя практыкаванні, студэнты іх бачаць, у іншым выпадку бачаць тыя самыя практыкаванні.

   Перш чым пераслаць работу, студэнты павінны запоўніць фармуляр адзнак. Толькі пасля яго запаўнення яны могуць высылаць работу. Яны таксама могуць выпраўляць работу на падставе ўласнай ацэнкі , выкананай паводле фармуляра адзнак. Настаўнік бачыць уласную ацэнку студэнта і можа яе ацаніць. Гэта і ёсць "падвойны фармуляр ацэнкі". Урэшце выкладчык можа запатрабаваць ад студэнта паўторнай высылкі работы.

   Як толькі студэнт прышле работу, выкладчык можа ацаніць яе зноў. Калі студэнтам дазволена шматразовае прадстаўленне сваіх работ, настаўнік павінен вызначыцца, як будзе выстаўляцца канчатковая адзнака: ці гэта будзе найбольш высокая з атрыманых за гэту работу адзнак, ці сярэдняя. Гэты параметр можна змяніць у любы момант, і гэта адразу будзе відаць на табліцы адзнак.

3. Пасля заканчэння тэрміну дасылкі работ выкладчык пераходзіць у фазу іх ацэнкі. У гэтай фазе, перш чым перайсці да наступнага этапу, ён павінен цалкам закончыць ацэнку.

4. Пакажы канчатковую адзнаку і табліцу лепшых работ. У апошняй фазе студэнты могуць ужо бачыць свае канчатковыя адзнакі. Ва ўсіх фазах, акрамя першай, адзнакі даступныя для студэнтаў, аднак пакуль гэта толькі "палавінчатыя " адзнакі, паколькі яны выстаўляюцца спешна, толькі на падставе адзнак, якія даступныя ў дадзены момант.

   Студэнты і выкладчык маюць таксама доступ да табліцы найлепшых работ, менавіта найлепшыя работы змяшчаюцца зверху. Тут паказана адзнака, якую за работу выставіў выкладчык. Калі студэнт прыслаў некалькі варыянтаў, тут будзе паказаны найбольш удалы.

Канчатковая адзнака студэнта – гэта ўзважаная камбінацыя адзнакі, якую паставіў выкладчык і ўласнай адзнакі студэнта. Вагі ўстанаўліваюцца звычайна на 1. Яны могуць змяняцца на старонцы "Адміністрацыя" у любы момант выканання практыкавання і гэта адразу будзе відаць у табліцы адзнак.

Выкладчык можа адкрыць старонку "Адміністрацыя" у любы момант. На гэтай старонцы можна ўбачыць, якую вартасць у дадзены момант маюць вагі, а таксама можна яе там змяніць. Гэта старонка ўключае спіс дасланых работ і уласныя адзнакі, якія самі сабе выставілі студэнты. Выкладчык можа карыстацца гэтай старонкай для першаснай і паўторнай ацэнкі як работ, так і адзнак, якія сабе выставілі студэнты, выдалення работ і гэтых адзнак, а таксама сачыць за поспехамі ў выкананні гэтага практыкавання.