Pamamahala ng Pang-ehersisyong Takdang-aralin

Ang Pang-ehersisyong Takdang-aralin ay mas masalimuot kaysa sa ordinaryong takdang-aralin. May tatlong hakbang ito o bahagi. Ito ay ang mga sumusunod:

1. Iayos ang Ehersisyo Mapapadali ang pagtatasa ng gawa na nalikha sa ehersisyo kung hahatiin ang pagtatasa ng takdang-aralin sa ilang ELEMENTO ng pagtatasa. Nababawasan nito ang panghuhula ng marka at binibigyan ng balangkas ang mga mag-aaral na mapagbabatayan nila ng pagtatasa. Tungkulin ng guro na isaayos ang mga elemento ng pagtatasa, na siya ring magiging markahan. (Tingnan ang pahinang iyon para sa detalye.)

   Kapag naisaayos na ang guro ang mga elementong pantasa, kailangan niyang magpasa ng Dokumentong Word o file na HTML na naglalarawan ng ehersisyo o gawain na gagampanan ng mga mag-aaral. Ang file na ito ay ipapakita sa mga mag-aaral sa ikalawang hakbang ng ehersisyo.

   Kung ibig ng guro, maaari silang maghanda ng set ng magkakatulad na ehersisyo, mulî ay mga Dokumentong Word o file na HTML, at iaplowd ang mga ito sa Ehersisyo. Tandaan naang mga ehersisyong ito ay dapat magkakamukha dahil iisang Form na Pantasa ang gagamitin sa lahat ng anyo nito. Ang pagpapasa ng maraming set ng ehersisyo ay opsiyonal para sa guro, at maaaring hindi angkop sa ibang takdang-aralin.

2. Pahintulutan ang Pagtatasa at Pagpapasa ng mga Mag-aaral Bukas na ngayon ang takdang-aralin sa mga mag-aaral. Kung nagsaayos ng maraming ehersisyo ang guro, makakakita ang mga mag-aaral ng iba-ibang ehersisyo, kundi ay iisang ehersisyo ang makikita ng lahat ng mag-aaral.

   Bago makapagpasa ng gawa nila ang mag-aaral ay kailangan munang kumpletohin niya ang form na pantasa. Kapag nakumpleto na nila ito, papakitaan sila ng form na pang-aplowd. Puwedeng baguhin ng mag-aaral ang ginawa nila alinsunod sa ginawa nilang pagtatasa sa sarili.

   Kapag naipasa na ang gawa ng mag-aaral, matatasa na ito ng guro. ang link na "Mga Ipinasa ng Mag-aaral para Tasahin" ay magpapakita ng pahina na nagpapakita ng mga gawa na hindi pa natatasa. Ang pinakamatandang ipinasa ay nasa tutok ng pahina. Ang form na pantasa para sa bawat isa sa mga ipinasang ito ay nakabatay sa simula sa pagtatasa ng mga estudyante sa sarili nilang gawa. Mababago ng guro ang mga pagtatasang ito at makapagdaragdag ng opinyon. Sa dulo ay may dalawang buton na puwedeng gamitin ng guro sa pagpapasiya kung pahihintulutan nilang muling makapagpasa ang mag-aaral ng gawa nila o hindi na.

   Kapag nagpasiya ang guro na pahintulutang muling makapagpasa nag mga mag-aaral at ginawa naman nila, ipapakita sa guro ang bagong gawa. Sa kasong ito ang laman ng form na pantasa ang ang dating pagtatasa ng guro. Ang parehong opsiyon, muling ipasa o hindi, ay nagpapahintulot sa guro na kontrolin ang pag-ikot ng muling pagpapasa at pagtatasa. Kapag pinahintulutan ang mga estudyante na magpasa ng maraming bersiyon ng gawa niya sa Ehersisyo, dapat pagpasiyahan ng guro kung ibabatay ang huling marka sa maksimum na marka ng mag-aaral o sa katamtamang marka ng set ng ipinasa. Mababago ang opsiyong ito anumang oras sa panahon ng Ehersisyo sa pamamagitan ng pagbabago ng Ehersisyo. Ang epekto nito ay dagliang makikita sa pahina ng Marka.

   Kapag naabot na ang huling araw ng pasahan, maaari pa ring ipasa o muling ipasa ng mag-aaral ang ginawa niya. Ang likha ay lalagyan ng watawat na "hulí". Lilitaw ang gawang ito sa listahan ng mga gawa na kailangang tasahin, at kung ibig ng guro ay puwede niyang tasahin sa normal na paraan. Sa iba-ibang listahan ng mga ipinasa, ang petsa ng pagkakapasa nito ay ipapakita na may kulay pula (at kulay pula rin ang petsa simula nang ipasa ito sa listahan ng mga gawa na mamarkahan). Kapag namarkahan na, ang marka ng nahulíng gawa ay kulay pula at nakapaloob sa mga bracket. Ang mga ganitong marka ay hindi ginagamit sa pagkuwenta ng mga huling marka at hindi isinasama sa mga pahina ng Marka. Matatanggal ng guro ang watawat ng pagkahulí sa pamamagitan ng pagtungo sa pahinang pang-Administrasyon at pagklik sa nagkop na link. Pagkatapos nito ang gawa ay gagamitin na sa pagkuwenta ng huling marka.

3. Ipakita ang Pangkalahatang Marka at ang Panligang Manghad Sa katapusang hakbang na ito ng Ehersisyo, makikita na ng mga mag-aaral ang kanilang mga "hulíng" marka. Sa lahat ng hakbang ng Ehersisyo (maliban sa unang hakbang), ang mga marka ay makikita ng mga mag-aaral, subali't pawang "bahagi" lamang ito ng kabuuang marka, dahil kinukuwenta ito kaagad mula sa mga pagtatasa na mayroon na.

   Sa katapusang hakbang na ito, hindi na puwedeng magpasa ng anuman ang mga mag-aaral. Sa madaling salita, sarado na ang takdang-aralin at puwedeng ipakita ng guro sa mga mag-aaral ang mga pinakamahusay na gawa na ipinasa bilang halimbawa...

   Ang mga mag-aaral (at ang guro) ay maaari ring pakitaan ng "Panligang Manghad" ng mga ipinasa ng mag-aaral. Nakalista ang mga ipinasa rito alinsunod sa marka, ang pinakamahusay na ipinasa ang nasa tuktok. dito ang marka na ibinigay sa ipinasa ay ang marka mula sa guro. Kung nagpasa ang mag-aaral ng higit sa isang piraso ng gawa, tanging ang pinakamahusay na gawa ang ipapakita sa manghad. Kung ang bilang ng talâ sa manghad ay itinakda sa sero, ang manghad na ito ay hindi ipapakita.

Ang marka ng mag-aaral para sa Ehersisyo ay ang kabuuan ng kanilang marka ng pagmamarka ng (unang) pagtatasa, at ang marka ng (mga) ipinasa nila. Ang maksimum na halaga para sa mga markang ito ay ibinibigay kapag isinaayos ang Ehersisyo. Magkagayunman, ang mga maksimum na halagang ito ay maaaring baguhin (sa pamamagitan ng pagpapanibago ng Ehersisyo) anumang oras sa panahon ng ehersisyo, at ang mga markang ipinakita sa mga mag-aaral at guro ay palaging sasalamin sa kasalukuyang maksimum na mga halaga.

Sa alinmang hakbang sa takdang-aralin, maaaring buksan ng guro ang pahinang "Pang-administrasyon". Inililista nito ang mga pagtatasa ng mag-aaral (ng sarili ilang gawa) at ang mga ipinasa ng mag-aaral. Magagamit ng guro ang pahinang ito sa pagtatasa at muling pagtatasa ng ipinasa, pagmamarka at muling pagmamarka ng pagtatasa, pagbura ng ipinasa at pagtatasa, at pangkalahatang pagsubaybay sa progreso ng takdang-aralin.