Enviaments dels exemples del professorat

En el cas que s'hagi demanat als estudiants que avaluïn alguns treballs abans d'enviar els seus de propis, el professorat usarà aquest enllaç per enviar-los. El professor pot enviar el nombre de treballs que vulgui. Si aquest nombre és més gran que el nombre d'avaluacions d'exemple que cada estudiant ha de fer, aleshores el treball és presentat de forma aleatòria però equilibrada. El sistema prova d'assegurar que cadascun dels exemples sigui presentat als estudiants el mateix nombre de vegades. Aquesta presentació és aleatòria en el sentit de que si, per exemple, s'han enviat deu exemples és altament improbable que el primer estudiant hagi d'avaluar els enviaments 1, 2 i 3.

Si el professorat envia un nombre d'exemples més petit que el paràmetre corresponent de la tasca, aleshores els estudiants tenen tots aquests exemples per avaluar.

Un cop el professorat ha enviat els exemples és útil que en faci una avaluació, ni que sigui parcial. Aquestes avaluacions només són pel professor i NO es mostren als estudiants en cap fase de la tasca. Tanmateix es mostren al professor quan aquest va a mirar les avaluacions dels estudiants sobre els exemples. Quan es puntua l'avaluació dels estudiants el professorat veu la seva pròpia avaluació al capdamunt de la pantalla de les avaluacions dels estudiants. Aquesta avaluació "extra" fa de punt de referència i de recordatori dels punts més importants de l'exemple.