Csomagállomány

A csomag olyan sajátos zip (vagy pif) kiterjesztésű állomány, amely érvényes AICC- vagy SCORM-kurzusdefiníciós állományokat tartalmaz.

SCORM-csomagban a tömörített állomány gyökerében szerepelnie kell egy imsmanifest.xml fájlnak, amely megadja a SCORM-kurzus szerkezetét, forrásainak helyét és egy sor egyéb dolgot.

Az AICC-csomagot előírt kiterjesztésű több (4 és 7 között) állomány alkotja. A kiterjesztések jelentése a következő:

- CRS - kurzusleíró állomány (kötelező)
- AU - hozzárendelhető egységet tartalmazó állomány (kötelező)
- DES - leíró állomány (kötelező)
- CST - kurzusszerkezet állománya (kötelező)
- ORE - tárgykapcsolatokat leíró állomány (választható)
- PRE - előfeltételek állománya (választható)
- CMP - teljesítés követelményeinek állománya (választható)