Tipus de wiki

Hi ha tres tipus de wiki: del professor, del grup i de l'estudiant. A banda, com qualsevol activitat, el wiki té els modes de grup de Moodle: "Sense grups", "Grups separats" i "Grups visibles". Això es combina en la següent matriu de nou possibilitats:

| Sense grups | Grups separats | Grups visibles
--- | --- | --- | ---
Professor | Només hi ha un wiki i només el professor pot editar-lo. Els estudiants poden veure'n els continguts. | Hi ha un wiki per a cada grup i només el professor pot editar-lo. Cada estudiant només veu el wiki del seu grup. | Hi ha un wiki per a cada grup i només el professor pot editar-lo. Els estudiants poden veure els wikis de tots els grups.
Grups | Només hi ha un wiki. El professor i els estudiants poden veure i editar aquest wiki. | Hi ha un wiki per grup. Els estudiants només poden veure i editar el wiki del seu grup. | Hi ha un wiki per grup. Els estudiants només poden modificar el wiki del seu grup. Poden veure els wikis de tots els grups.
Estudiant | Cada estudiant té el seu wiki i només ell i el professor poden veure'l i editar-lo. | Cada estudiant té el seu wiki i només ell i el professor poden editar-lo. Els estudiants poden veure els wikis dels altres estudiants del seu grup. | Cada estudiant té el seu wiki i només ell i el professor poden editar-lo. Els estudiants poden veure els wikis de tots els altres estudiants del curs.