Gestionar la tasca d'un taller

La Tasca d'un Taller és més complexa que una tasca ordinària perquè implica un determinat nombre de passos o fases, que són aquests:

1. L'avaluacióde la tasca es descompon en diversos ELEMENTS d'avaluació. Això fa que la puntuació d'una tasca sigui menys arbitrària i dóna a l'estudiant un marc on fer les avaluacions. El professorat té la tasca d'establir els elements d'avaluació.a través del full de puntuacions.

   Un cop establerts els elements d'avaluació el professorat enviarà un petit nombre de treballs d'exemple que serveixen per a què els estudiants avaluïn abans de fer els seus propis treballs. Tanmateix, abans de donar a conèixer la tasca als estudiants el professorat hauria d'avaluar aquests treballs. D'aquesta manera els professors tindran en la següent fase algunes respostes de mostra per quan revisin les avaluacions d'aquests treballs per part dels estudiants.

   El fet que el professorat enviï treballs és opcional i en alguns casos fins i tot és inapropiat.

2. Ara la tasca ja és accessible als estudiants. Si el professorat ha preparat treballs d'exemple els estudiants n'han d'avaluar alguns (El nombre d'avaluacions es va fixar quan es creà la tasca). Un cop un estudiant ha fet les avaluacions. requerides ja pot enviar el seu propi treball. En el cas d'una tasca sense exemples els estudiants poden enviar els seus treballs immediatament.

   Quan un estudiant ha enviat el seu treball el professorat, si així ho desitja, ja pot avaluar-lo. Aquesta avaluació s'incorpora a la nota final de l'estudiant. Les avaluacions es poden fer bé durant la fase d'enviament o bé un cop ha finalitzat el termini.

   Si la tasca incorpora avaluació pels companys els estudiants que han enviat treballs poden avaluar els treballs d'altres estudiants. Quan hagin avaluat als companys aquest podran llegir les avaluacions que els han fet. L'estudiant que ha enviat el treball pot comentar l'avaluació si s'ha triat aquesta opció al crear la tasca. Si ho desitja, el professorat pot puntuar aquestes avaluacions dels companys i les notes van a afegir-se a les notes finals dels estudiants, tot i que en molts de casos no és necessari, tal com veureu a la fase següent.

3. Un cop ha passat la data límit el professorat mou la tasca a la fase següent on ja no són permesos ni enviaments ni avaluacions. Ara el professorat, si vol, pot completar la puntuació de les avaluacions fetes sobre els exemples i sobre els enviaments dels estudiants. També pot puntuar l'avaluació dels companys feta pels estudiants. Tanmateix això no és realment necessari perquè la manera de puntuar de cada estudiant es pot determinar a partir de les puntuacions relatives.

   Quan ha acabat de puntuar el professorat calcula la nota final dels estudiants. Aquestes notes finals es calculen normalment a partir de tres components: la nota que el professorat ha posat al treball de l'estudiant, la mitjana de les notes que han posat els companys al treball i la manera de puntuar de l'estudiants. Aquest darrer component inclou la mitjana de la "nota de les notes" entrada pel professorat sobre els comentaris de l'estudiant. Els tres components són ponderats pel professor abans del càlcul de la nota final.

4. La fase final de la tasca consisteix en que els estudiants vegin les seves notes finals. Si ho desitja el professorat pot tornar a la tasca per permetre alguns ajustaments de, per exemple, els pesos que s'utilitzaran per calcular la nota final; aleshores les notes revisades es tornen a mostrar als estudiants.

   Tant estudiants com professorat poden veure la "Taula comunitària" dels enviaments dels estudiants. Aquí hi són llistats, per ordre de nota, amb la més alta a dalt de tot. Aquí la nota de l'enviament és una combinació de la nota del professorat i de la mitjana de les notes dels companys( si així s'havia determinat). La ponderació usada és la que s'ha fixat en la fase anterior.

En qualsevol fase de la tasca el professorat pot obrir la pàgina d'Administració que mostra l'estat actual de la tasca. Mostra la llista d'enviaments del professorat, si se n'han fet, les avaluacions dels estudiants (les del treball d'exemple del professor, del seu propi treball i dels enviaments dels altres estudiants) i els enviaments dels estudiants. El professorat pot fer servir aquesta pàgina per avaluar i reavaluar els enviaments, puntuar i tornar a puntuar avaluacions, esborrar enviaments i avaluacions i, en general, per mirar el progrés de la tasca.