Mga Uri ng Tanong

Ang mga uri ng Tanong na kasalukuyang sinusuportahan ng modyul na Aralin ay ang:

1. Maramingpagpipilian Ito ang default na uri ng tanong. Ang mga Maramingpagpipilian na tanong ay popular na mga tanong, kung saan ang mag-aaral ay hihilingin na pumilì ng isang sagot mula saisang set ng mga alternatibo. Ang wastong sagot ay magdadala sa mag-aaral sa mga susunod na bahagi ng aralin, samantalang ang maling sagot ay hindi magsusulong sa kanya. Ang mga maling sagot ay tinatawag minsan na "panlansi" at ang kapakinabangan ng mga tanong na ito ay kadalasang mas umaasa pa sa kalidad ng mga panlansi sa halip na sa tanong mismo o sa wastong sagot nila.

   Ang bawat sagot ay maaaring magkaroon ng isang tugon. Kung walang tugon na ipinasok para sa isang sagot, ang default na tugon na "Iyan ang Tamang Sagot" o "Iyan ang Maling Sagot" ang ipapakita sa mag-aaral.

   Posibleng magkaroon ng higit sa isang wastong sagot sa isang maramingpagpipilian tanong. Ang magkakaibang wastong sagot ay maaaring magbigay sa mag-aaral ng magkakaibang tugon at lumukso sa magkakaibang (pasulong) na pahina sa aralin subali't hindi magkakaiba ang marka, (alalaong baga'y, ang ilang sagot ay hindi mas wasto kaysa sa iba pa, kahit man lamang sa marka.) Posible na lahat ng sagot ay wasto, at maaari nilang dalhin ang mag-aaral sa magkakaibang (pasulong) bahagi ng aralin depende kung alin ang pinilì.

   May ibang klase ng Maramingpagpipilian na tanong na tinatawag na "Maramingpagpipilian Maramingsagot" na tanong. Dito ay kinakailangang piliin ng mag-aaral ang lahat ng wastong sagot mula sa set ng mga sagot. Maaari o puwede ring hindi sabihin sa tanong kung ilang wastong sagot mayroon. Halimbawa, sa "Sino sa mga sumusunod ang naging Pangulo ng US?" ay walang sinasabi, samantalang sa "Piliin ang dalawang pangulo ng US mula sa sumusunod na listahan." ay sinasabi. Ang aktuwal na bilang ng wastong sagot ay maaaring mula isa hanggang sa bilang ng pagpipilian. (Ang isang Maramingpagpipilian Maramingsagot na tanong na may iisang wastong sagot ay naiiba pa rin sa isang Maramingpagpipilian na tanong, dahil ang una ay pinahihintulutan ang mag-aaral na pumilì ng labis sa isang sagot samantalang ang huli ay hindi.)

   Gayundin, ang mga wastong sagot ay nilalagyan ng watawat sa pamamagitan ng paggamit ng pasulong na lukso, ang mga maling sagot namay ay ginagamitan ng parehong pahina o pabalik na lukso. Kapag may higit sa isa na wastong sagot, ang lahat ng paglukso ay dapat pumunta sa iisang pahina, gayundin sa mga maling sagot. Kung hindi ganito ang ginawa, huhudyatan ng babala ang guro sa tanaw na pangguro ng aralin. Ang pangwastong tugon, kung kinakailangan, ay dapat ibigay sa unang wastong sagot, at ang pangmaling tugon, kung kinakailangan, ay dapat ibigay sa unang maling sagot. Ang mga tugon sa iba pang sagot ay hindi pinapansin (nang walang babala).

2. Maikling Sagot Ang mag-aaral ay hihilingan na magbigay ng isang maikling piraso ng teksto. Ito ay susuriin batay sa isa o mahigit pang sagot. Ang mga sagot ay maaaring tama o mali. Ang bawat sagot ay puwedeng magkaroon ng isang tugon. Kung walang tugon na ipinasok para sa isang sagot ang default na tugon na "Iyan ang Tamang Sagot" o "Iyan ang Maling Sagot" ang ipapakita sa mag-aaral. Kung ang teksto na ipinasok ay hindi tumugma sa alinman sa mga sagot, ito ay mali at ang ang mag-aaral ay papakitaan ng default na pangmali na tugon.

   Sa default, ang laki ng titik ay binabalewal sa paghahambing ng teksto. May opsiyon na puwedeng gamitin sa paggawang mahalaga ang laki ng titik sa paghahambing.

   Ang asterisk (*) na titik ay maaaring gamitin sa mga sagot bilang "wild card" na titik. Sumasagisag ito sa alinmang bilang ng titik (kabilang ang walang titik). Halimbawa, ang sagot na "Long*" ay tutugma sa "longer", "longest" at "long". Kung ang isa sa mga sagot ay "*" (a single *) lamang, tutugma ito sa anumang bagay, karaniwan itong ginagamit bilang huling "panlahatang" sagot. Ang proseso ng paghahambing ay dadaan sa mga sagot alinsunod sa pagkakasunod-sunod nila sa screen. Kapag may tumugma na, hihino na ang proseso at ang kaugnay nitong resulta (at tugon, kung mayroon) ay ibibigay. Kay, kung halimbawa ang mga sagot ay Longest, Long* at * (sa pagkakasunod-sunod na iyon), ang ipinasok na "longer" ay tutugma sa susunod na sagot at, sa kasong ito, sa huling sagot, bagama't ang huling pagtugma ay babalewalain na.

   Kung ang literal na asterisk (*) ay talagang kailangan sa isang sagot, dapat ay ipasok ito na \*, backslash asterisk.

3. Tama/Mali Ang sagot sa uri ng tanong na ito ay mayroon lamang dalawang opsiyon, tama o mali. Ang mag-aaral ay hihilinging piliin kung alin dito ang wastong opsiyon. Ang ganitong uri ng tanong ay isa lamang Maramingpagpipiliang tanong na may dalawa lamang na pagpipilian.

4. Tugmaan Ito ay makapangyarihang tanong na maiaangkop sa iba't-ibang sitwasyon. Binubuo ito ng isang listahan ng mga pangalan o pahayag na kailangang itugma nang wasto sa isa pang listahan ng mga pangalan o pahayag. Halimbawa "Itugma ang Kapitolyo sa Bansâ", na may dalawang listahan; Hapon, Canada, Italya; at Tokyo, Ottawa, Roma. Maaaring magkaroon ng inulit na entry sa listahan, nguni't dapat pag-ingatan na gawing magkapareho ang mga inulit. Halimbawa "Kilalanin ang uri ng mga nilalang na ito", na may listahang; Langay-langayan, Baka, Langgam, Aso; at Ibon, Hayop, Insekto, Hayop.

   Kapag lumilikha ka ng ganitong uri ng tanong, ang mga aytem para sa unang listahan ay inilalagay sa kahon para sa Sagot at ang mga aytem para sa pangalawang listahan ay inilalagay sa kahon para sa Tugon. Matapos malikha, magpapakita ng mas makatwirang kaayusan ng katawagan. Kapag matagumpay na napagtugma ng mag-aaral ang mga aytem, ang lukso sa unang sagot ang gagamitin. Ang bigong pagsagot ay lulukso sa pahina sa pangalawang sagot. Hindi sinusuportahan ng tanong ang pasadyang tugon, ang mag-aaral ay sinasabihan kung ilang tugmaan ang tama o kung ang lahat ng tugmaan ay wasto.

   Ditulad ng Maramingpagpipiliang tanong, kung saan ang mga pagpipilian ay ipinapakita sa random na pagkakasunod-sunod, dito ang unang listahan ng mga aytem ay hindi binabalasa kundi ipinapakita alinsunod sa kaayusan ng pagkakapasok nito. Pinapahintulutan nito ang paglikha ng "Pinagsunod-sunod" na tanong. Tingnan natin ang tanong na "Pagsunod-sunurin ang sumusunod ayon sa kanilang kapanganakan, una muna ang pinakamatanda ", na may listahang 1., 2., 3., 4.; at Longfellow, Lawrence, Lowell, Larkin. Ang ikalawang listahan ay binabalasa bago gamitin sa tanong, siyempre.

5. Denumero Ang uri ng tanong na ito ay nangangailangan ng bilang na sagot. Sa pinakapayak nitong anyo, isang sagot lamang ang kailangan nito. Halimbawa, "Ilan ang 2 dagdagan ng 2? ", na ang sagot na 4 ay binigyan ng pasulong na lukso. Magkagayunman, mas mabuting magtakda ng agwat, dahil ang internal na pag-round ng mga denumerong halaga ay maaaring gawing alasuwerte ang paghahambing ng kahit isang numero. Kaya, kung ang tanong ay "Ilan ang 10 hatiin sa 3", kakailanganin mong ibigay ang sagot bilang "Minimum:Maksimum", alalaong baga'y dalawang halaga na pinaghiwalay ng tutuldok(:). Kaya kung 3.33:3.34 ang ibinigay na tanggap na agwat para sa sagot, ang mga sagot na 3.33, 3.333, 3.3333... ay tatanggapin lahat na tamang sagot. sa mga "Maling" sagot ay kabilang ang 3.3 (mas mababa sa minimum) at 3.4 (mas malaki sa maksimum).

   Pinapahintulutan ang higit sa isang wastong sagot, at ang mga sagot ay maaaring isahan o pares ng mga halaga. Tandaan na ang pagkakasunod-sunod ng pagsubok sa mga sagot ay 1 Sagot, 2 Sagot... kaya't kailangan ng pag-iingat kung nais natin lumitaw ang gusto nating tugon. Halimbawa, sa tanong na "Kailan ipinanganak si Larkin?" ay maaaring magkaroon ng iisang halaga na 1922 bilang tamang sagot, ang eksaktong sagot; at ang pares ng halaga na 1920:1929, ang dekada 20 bilang hindi gaanong eksaktong sagot. Ang pagkakasunod-sunod ng pagsubok sa mga halagan ito ay siyempre, 1922 muna pagkatapos ay 1920:1929. Ang unang sagot ay maaaring magkaroon ng tugon na "Tama, eksakto ang sagot mo" samantalang ang tugon ng isa pang sagot ay posibleng "Malapit na iyan, nakuha mo ang tamang dekada"

   Maaaring magbigay ng mga maling sagot, pero depende sa kanilang aktuwal na agwat. Dapat pag-ingatan na ilagay ang mga ito pagkatapos ng mga wastong sagot. Halimbawa, ang pagdaragdag ng maling sagot na 3:4 sa "10 hatiin sa 3" na tanong, kailangan ay ilagay ito pagkatapos ng wastong sagot. Alalaong baga'y, ang mga sagot ay pagsusunurin na 3.33:3.34 (ang "wastong" sagot) pagkatapos ay 3:4 (ang "maling" sagot, pero hindi napakalaking pagkakamali!).