Ablakbeállítások

Ezek a beállítások elrejthetők/megjeleníthetők a Beállítások elrejtése/Beállítások megjelenítése gombra kattintva.

A tananyagok általában szokásos keretes ablakban jelennek meg, a felső keretben a Moodle navigációs eszközeivel. Ha kedve tartja, eltávolíthatja a keretet, ez esetben a tananyag egy szokásos weboldalhoz hasonlóan tölti ki az ablakot.

Ha viszont a tananyagot egy új előbukkanó ablakban szeretné megjeleníteni, hajtsa végre a következő lépéseket:

1. Az Ablak: részben válassza az 'Új ablak' pontot.
2. Azokat a lehetőségeket, amelyeket nem kíván használni, állítsa be bejelöletlennek.

   > Méretezhető legyen az ablak?

   > Kiválasztásakor a felhasználók módosíthatják az ablak méretét. Ajánlatos a kiválasztást mindig megtartani. Módosítása akkor lehet szükséges, ha a tananyag rögzített méretű és az ablakot ehhez akarja igazítani.

   > Görgethető legyen az ablak?

   > Bejelölése esetén a felhasználók a teljes tananyagot végignézhetik. Ellenkező esetben csak azt látják, ami az ablakban elfér, a többi részét nem.

   > Mutassa a könyvtárkapcsolatokat?

   > Kiválasztásakor a felhasználók ebben az ablakban látják könyvtárkapcsolataikat. Böngészőnként eltérő: megjelenhet Kedvencek (IE), Könyvjelzők (Mozilla/Firefox, Opera) stb. néven.

   > Mutassa a címsort?

   > Kiválasztásakor a felhasználók láthatják a tananyag URL-jét (webcímét).

   > Mutassa a menüsort?

   > Kiválasztásakor a felhasználók használhatják az ablak menüsorát. Általában hasznos dolog, de néhány grafikus tananyag jobban mutat a menüsor nélkül.

   > Mutassa az eszközsort?

   > Az eszközsorral könnyebb navigálni, mert elérhető rajta a Vissza/Előre, a Kezdőlap és a Frissítés gomb.

   > Mutassa az állapotsort?

   > Az állapotsorral tájékozódhat például arról, hogy a tananyag mekkora hányada töltődött be, vannak-e biztonsági üzenetek stb.

3. Megnyitandó ablak méretének megadása.

> Sokan még ma is 800x600-as képernyőfelbontást használnak. Általában célszerű először ennél kisebb felbontással, például 600x480-assal kezdeni.

> Ha a mezőket üresen hagyja, az új előugró ablak mérete azonos lesz azéval, amelyről azt előhívta.