Vertaisarvioijien lukumäärä

Vertaisarviointitehtävällä on tavallisesti 3-8 arvioijaa. Jokaisen opiskelijan on vertaisarviointivaiheessa myös arvioitava kyseinen määrä opiskelutovereidensa töitä. Mitä laajempi tehtävä on sisällöltään, sitä pienempi tulisi arvioijien määrän olla muutoin arviointi muodostuu opiskelijalle liian työlääksi. Oppilaiden olisi kuitenkin nähtävä riittävä määrä toistensa töitä, jotta heille muodostuisi näkemys siitä millainen on hyvä ja millainen heikko työ. Koska myös arviointisuoritus arvioidaan, on sitä parempi mitä useampia arviointeja opiskelija tekee, jotta suorituksen arvointi olisi mielekästä. Opiskelijan arviointisuorituksesta ei välttämättä saa oikeaa kuvaa, jos jokainen opiskelija arvioi vain kolme tai neljä työtä.

Olettaen että arvioitavia töitä on riittävästi (ainakin 10 tai enemmän), järjestelmä jakaa jokaiselle opiskelijalle ainakin yhden "hyvän" ja ainakin yhden "heikon" työn. Tämä voidaan kuitenkin tehdä vain, jos opettaja on arvioinut työt ENNEN niiden siirtamistä vertaisarviointiin. Opettajan EI tarvitse arvioida kaikkia töitä, vaan otos riittää. Opettajan arviointien EI myöskään tarvitse olla lopullisia, vaan alustava arviointi kelpaa tässä vaiheessa. Huomaa, jos valinta "Näytä opettajan arvioinnit" on käytössä, arviointisi ovat opiskelijoiden nähtävissä töiden jättämisvaiheen lopussa.

Vertaisarvioijien määrä voi olla nolla. Tällaisessa tapauksessa kyseessä on joko itsearviointitehtävä, jos tämä valinta on käytössä, tai tavallinen opettajan arvioima tehtävä.