Kérdések exportálása egy kategóriából

Ezzel a funkcióval kérdések egész kategóriáját exportálhatjuk egy szöveges állományba.

Ne feledjük, hogy egy sor fájlforma esetén bizonyos információk elvesznek, ha exportáljuk a kérdéseket. Ennek az az oka, hogy számos forma nem rendelkezik az összes olyan jellemzővel, amellyel a Moodle kérdései fel vannak ruházva. Nem várhatjuk el, hogy a kérdések exportálása és importálása után azok majd azonosak is lesznek. Ráadásul előfordulhat, hogy egyes kérdéstípusokat egyáltalán nem lehet exportálni. Ajánlatos az exportált adatokat ellenőrizni, mielőtt konkrét előállítási környezetben használnánk őket.

A jelenleg támogatott forma (formák) a következők:

GIFT-forma

Moodle-ban a tesztkérdések szöveges állományba exportálására a GIFT a legáltalánosabb rendelkezésre álló forma. Eredetileg egy könnyű módszert kínált arra, hogy a tanárok a kérdéseket szöveges állományként írhassák meg. Támogatja a feleletválasztós, igaz-hamis, kiegészítő, párosító és számjegyes kérdések használatát, továbbá az _____ beszúrását a "szókitöltő" forma esetén. Ne feledjük, hogy a kitöltő kérdések használatát a rendszer jelenleg nem támogatja. A különféle kérdéstípusokat egy szöveges állományon belül vegyesen is használhatjuk, emellett a forma támogatja egysoros megjegyzések, kérdésnevek, visszajelzés és százalékosan súlyozott pontok alkalmazását. Íme néhány példa:

    Ki fekszik Grant sírjában?{~Grant ~Jefferson =senki}

    Grant {~temetett =elhantolt ~él} Grant sírjában.

    Grant van eltemetve Grant sírjába.{FALSE}

    Ki fekszik Grant sírjában?{=senki =senki sem}

    Mikor született Ulysses S. Grant?{#1822}

További információk a "GIFT" formával kapcsolatosan

További formák kerülnek a rendszer a későbbiekben, ideértve a WebCT-t, az IMS QTI-t és bármely egyebet, amelyet a Moodle felhasználói rendelkezésre bocsátanak!