Å håndtere en oppgave med aktiviteten Workshop

En oppgave i Workshop er mer kompleks enn en vanlig oppgave. Den involverer et antall steg eller faser. Disse er:

1. Klargjør oppgaven. Vurderingen av oppgaven bør brytes opp i et antall ELEMENTER som skal vurderes. Dette gjør vurderingen av en oppgave enklere og gir studentene en ramme å forholde seg til når de skal vurdere. Det er læreren som må klargjøre oppgaven og elementene som skal vurderes og lage et karakterskjema. (Se den hjelpesiden for mer info.)

   Med elementene som skal vurderes klare vil vanligvis læreren levere inn et lite antall eksempler på hvordan oppgaven kan løses. Dette er arbeider studentene kan øve seg på å vurdere før de de gjør ferdig sitt eget arbeide. Disse eksemplene bør vurderes av lærer før oppgaven gjøres tilgjengelig for studentene. Dette gir læreren eksempler på 'svar' når læreren går gjennom studentenes vurderinger av disse eksemplene (som kommer i neste fase).

   Innlevering av eksempler på løsning av oppgaven (fra lærer) er valgfritt og for noen oppgaver passer det ikke i det hele tatt.

2. Tillat studentinnleveringer. Oppgaven er nå tilgjengelig for studentene. Hvis læreren har lagt ut eksempler på innleveringer skal nå studentene vurdere et antall av disse. (Antallet vurderinger gis når oppgaven lages.) Så snart en student har vurdert gitt påkrevd antall vurderinger kan de levere sitt eget arbeide. For oppgaver som ikke har eksempler fra læreren kan studentene levere inn sine oppgaver med en gang.

   Fordelen med å vente med å levere oppgaver til etter vurdering er gitt er å bygge opp en mengde med innleveringer. Når de blir distribuert fortløpende vil det i de neste to fasene bli bedre fordelig av arbeidet. Hvis oppgaven settes rett i fasen "Tillat studentinnleveringer og -vurderinger" i fasen "Klargjør oppgaven" (som er tillatt) vil studenter som har levert tidlig som regel få vurdere andre tidlige innleveringer. På samme måte vil de som har levert sent i stor grad få vurdere oppgaver som også er levert sent. Med en slik "forsinkelse" før studentene skal vurdere hverandres oppgaver vil dette problemet bli minimert.

   Når en student har levert ett arbeide kan læreren (hvis ønskelig) vurdere dette. Denne vurderingen kan være en del av studentens endelige karakter. Disse vurderingene foregår i innleveringsfasen og vurderingsfasen. Så lenge lærerens vurderinger gis før de endelige karakterene regnes ut kan de brukes i denne utregningen.

3. Tillat studentinnleveringer og -vurderinger. Dersom oppgaven inkludere studentvurderinger vil studenter som har levert få se andre studenters arbeider for å vurdere dem. Studenter som enda ikke har levert får levere (men de får ikke se andres arbeide for å vurdere det). I denne fasen kan det samtidig foregå leveringer, nye leveringer og vurdering av arbeider.

   Læreren vil kanskje dele opp innleveringen av arbeide og studentevaluering av medstudenters arbeide i to ulike faser, slik at alle studentene må levere sine oppgaver før de skal vurdere oppgavene til medstudentene. I dette tilfellet vil ikke denne fasen (Tillat studentinnleveringer og -vurderinger) bli brukt i det hele tatt. Oppgaven går direkte fra "Tillat studentinnleveringer" til Tillat studentvurdering". Dette lar læreren sette en frist for levering, og oppgaven går over til neste fase (Tillat studentvurdering) etter denne fristen.

   Dersom læreren derimot ikke ønsker ett så klart skille mellom levering og vurdering kan denne fasen benyttes. Når det tillates at innleveringer og vurderinger kan skje samtidig, bør læreren vurdere å sette "Over Allocation Level" til EN (eller kanskje TO) for å tillate at distribueringen skjer problemfritt. (Se siden Administrasjon for flere detaljer.) Merk at dette fører til at noen innleveringer blir vurdert (av medstudenter) flere ganger og noen færre ganger enn mesteparten av innleveringene.

   Når en student har gjort en vurdering kan medstudenten se denne vurderingen. Studenten som har levert arbeidet kan kommentere vurderingen gitt av medstudenten dersom dette valget er slått på i den aktuelle oppgaven. Dersom det er ønskelig kan læreren sette karakter på disse vurderingene studentene imellom, og disse karakterene kan tas med i studentenes endelige karakterer (men det er ikke alltid helt nødvendig, se fasen "Utregning av endelige karakterer").

4. Tillat studentvurdering. I denne fasen fortsetter evaluering av medstudenter, men studentene får ikke lengre lov til å levere, inkludert å levere på nytt. Studenter som ikke har levert får beskjed om at innlevering tillates ikke lengre, og de får ikke tilgang til medstudenters arbeider for å vurdere disse.

   Læreren kan (hvis ønskelig) fortsette å sette karakterer på studentenes vurderinger av hverandre, og disse karakterene kan tas med i utregningen av de endelige karakterene (men det er ikke alltid helt nødvendig, se den neste fasen "Utregning av endelige karakterer").

5. Utregning av endelige karakterer. Etter at innleveringsfristen har gått ut tar læreren oppgaven over i neste fase der videre vurdering fra studentenes side ikke lengre tillates. Læreren kan (hvis ønskelig) fullføre karaktersettingen av (student-) vurderingen av eksemplene fra lærer og (student-) karakterene på studentinnleveringene. Læreren kan også sette karakter på studentenes vurderinger av hverandre (studentens evne til å vurdere). Dette er egentlig ikke nødvendig ettersom studentens vurderingskompetanse kan vurderes ut fra deres relative karakterer, gitt at det er foretatt en tilstrekkelig mengde med studentvurderinger studentene imellom.

   Når karaktersettingen er ferdig kan læreren beregne studentenes endelige karakterer. Disse karakterene regnes vanligvis ut fra tre komponenter: Lærerens karakter for innlevert arbeide, gjennomsnittelig karakter gitt av medstudentene for innlevert arbeide og studentens vurderingskompetanse. Sistnevnte kan inkludere gjennomsnittelig "vurderingskarakter" (karakter for vurderingsevne) satt av lærer opp mot studentens kommentarer. Disse tre komponentene vektes av læreren før utregningen av de endelige karakterene skjer.

6. Visning av endelige karakterer. Den endelige fasen i oppgaven er til for at studentene skal få se sine endelige karakterer. Læreren kan (hvis ønskelig) gå tilbake i oppgaven og tillate noen endringer, f.eks. vektingen som brukes når de endelige karakterene regnes ut. De reviderte karakterene kan deretter vises til studentene.

   Studentene (og læreren) får også se en 'hovedtabell' over studentenes innleveringer. Disse sorteres etter karakter med de beste øverst. Her er karakteren som gis på innleveringen en kombinasjon av lærerens karakter og gjennomsnittet av karakterene fra medstudentene (hvis de er tilgjengelige). Vektingen som brukes ble fastsatt i forrige fase.

Læreren kan åpne siden "Administrasjon" når som helst i gjennomføringen av en Workshop. Denne siden viser gjeldende status for oppgaven. Den lister opp lærerens innleveringer av eksempler (dersom det fins noen), studentenes vurderinger (av lærerens eksempler, deres eget arbeide og andre studenters innleveringer), og studentenes innleveringer. Læreren kan bruke denne siden til å vurdere og revurdere innleveringer, vurdere og revurdere studentvurderinger, samt slette innleveringer og vurderinger. Siden gir en oversikt over hele prosessen slik at læreren kan holde seg oppdatert på hvordan oppgaven "utvikler seg".