Acceptació de les avaluacions

La tasca d'un taller pot tenir aquestes característiques:

1. En les fases d'enviaments i d'avaluació, quan els estudiants veuen les avaluacions fetes pels altres estudiants, no hi ha retroalimentació dels que enviaren el treball cap als que fan les valoracions. Hi pot haver retroalimentació per part del professorat si aquest decideix posar una nota a les avaluacions de l'estudiant, perquè aleshores les notes i comentaris del professor es mostren tant a l'estudiant autor del treball com a l'estudiant que va fer l'avaluació. Hi haurà, tanmateix, només una via de retroalimentació entre estudiants per a cada treball.
2. En les fases d'enviaments i d'avaluació els estudiants veuen les avaluacions fetes pels altres estudiants i poden comentar-les. Poden estar d'acord o en desacord amb l'avaluació dels companys. Si hi estan d'acord aleshores l'avaluació roman tal com estava i serveix pels càlculs finals quan es determina la nota que els companys han donat a un determinat treball. Però si no estan d'acord amb l'avaluació rebuda, l'estudiant que la va fer té una oportunitat per revisar-la. El cicle de revisió i desacord pot continuar fins arribar a un consens o a la data límit de presentació. Una avaluació que encara estigui discutint-se en la data límit no s'utilitza pels càlculs finals. Això proporciona dues vies de retroalimentació entre companys en cada treball.

Si s'escull el segon mètode de treball hi ha l'opció d'ocultar les notes. És a dir, si s'activa l'opció "amaga les notes" només es mostraran els comentaris de les avaluacionsa l'estudiant que va fer el treball que s'està avaluant. Les notes només es mostren després d'assolir el consens. Observeu que aquesta opció només és efectiva quan es necessita el consens en les avaluacions