Gjestetilgang

Du kan velge om gjester skal få tilgang til faget eller ikke.

En gjest er en hvilken som helst person som kan logge seg inn på siden og se innholdet. Gjester har ALLTID kun lesetilgang, så de kan ikke poste i forum, levere oppgaver osv. Dersom noen skal logge seg inn som gjest gjør de dette fra innloggingssiden. (Knappen "Logg inn som gjest".)

Du kan også velge å slippe inn bare gjester som har sikkerhetsnøkkelen. Da må du gi gjestene sikkerhetsnøkkelen. (Men - du har da ingen garanti for at de ikke logger seg inn som brukere i stedet og likevel får full tilgang til siden, ettersom de har sikkerhetsnøkkelen.)

Legg merke til at du har to alternativer når det gjelder gjester: Med eller uten sikkerhetsnøkkel. Om du slipper inn gjester med sikkerhetsnøkkel må gjesten taste inn nøkkelen HVER GANG de logger inn (i motsetning til studentene som gjør det bare en gang). Dette gjør at du kan begrense gjestenes muligheter. Dersom du slipper til gjester uten sikkerhetsnøkkel kan hvem som helst komme inn på dine kurs.