Klausimai

Puikus būdas padėti kitiems apmąstyti temą yra klausinėjimas. Mėginimas atsakyti į svarbų klausimą gali tikrai padėti susieti žinias, įvertinti turimas idėjas bei sukurti naujas.

Uždavimas tokių klausimų, kurių paskirtis - padėti kitiems mokytis, vadinamas Sokratišku klausinėjimu (pavadinimas kilo iš senovės graikų filosofo Sokrato).

Sokratiški klausimai skatina atidžiai įsiklausyti į kitą žmogų ir padeda įvertinti bei suformuluoti klausimą naudingu, konstruktyviu ir, tikėkimės, neprieštaringu būdu.

Štai keletas tokių klausimų pavyzdžių:

Pasitikslinimo klausimai

- Ką jūs turėjote galvoje sakydamas ..... ?
- Kokia šio teiginio pagrindinė mintis?
- Kaip ..... siejasi su ..... ?
- Gal galėtumėte suformuluoti kitaip?
- Pažiūrėkime, ar teisingai jus supratau; jūs turėjote omenyje ..... ar ..... ?
- Kaip tai siejasi su šia problema / diskusija / ginčo objektu?
- Džeine, gal galėtumei savo žodžiais nusakyti, ką pasakė Ričardas? Ričardai, ar tai ir turėjai omenyje?
- Gal galėtumėte pateikti pavyzdį?
- Ar ..... galėtų būti puikus to pavyzdys?

Klausimai, kuriais tikrinamos prielaidos

- Taigi, kokia jūsų prielaida?
- Ką gi teigia Džeinė?
- Kokią kitą prielaidą galėtume padaryti?
- Man rodos, jūs darote prielaidą, jog ..... ? Ar teisingai jus supratau?
- Visas jūsų mąstymas remiasi prielaida, jog ..... . Kodėl remiatės ..... o ne ..... ?
- Panašu, jog darote prielaidą, jog ..... . Kuo įrodytumėte šios prielaidos pagrįstumą?
- Ar visuomet tai galioja? Kodėl, jūsų manymu, prielaida tinka ir šiuo atveju?
- Kodėl turėtume daryti tokią prielaidą?

Klausimai, kuriais tikrinamos priežastys ir įrodymai

- Gal galėtumėte pateikti argumentus?
- Kaip tai pritaikoma šiuo atveju?
- Ar yra priežastis tuo abejoti?
- Kas galėtų patvirtinti, jog tai tiesa?
- Ką atsakytumėte, jeigu kas nors teigtų ..... ?
- Gal dar kas nors galėtų patvirtinti šį požiūrį?
- Kuo remdamiesi priėjote tokios išvados?
- Kaip galėtume įsitikinti, jog tai tiesa?

Klausimai apie požiūrius ir perspektyvas

- Kokią išvadą jūs norite padaryti?
- Kai sakote ....., ar norite kartu pasakyti, jog ..... ?
- Bet, jeigu taip būtų, kokios dar išvados iš to plauktų? Kodėl?
- Kokias pasekmes tai turėtų?
- Ar tai būtinybė ar tik galimybė?
- Kokios egzistuoja alternatyvos?
- Jeigu būtų teisinga ..... ir ....., kokios dar išvados taptų teisingos?
- Jeigu darome prielaidą, jog ..... yra etiška, tuomet kaip dėl ..... ?

Klausimai, tikrinantys išvadas ir pasekmes

- Kaip galėtume sužinoti?
- Ką šis klausimas teigia?
- Gal ..... galėtų paklausti kitaip?
- Kaip galėtume suformuluoti šį klausimą?
- Ar apskritai galime pilnai atsakyti į šį klausimą?
- Ar klausimas aiškus? Ar suprantame jį?
- Ar lengva į šį klausimą atsakyti? Kodėl?
- Ar sutinkame, jog klausimas būtent toks?
- Kad atsakytume į šį klausimą, į kokius dar klausimus iš pradžių turėtume atsakyti?
- Kaip ..... apibrėžtų ginčijamąjį klausimą?
- Kodėl tai svarbu?
- Ar tai svarbiausias klausimas, ar jį išspręsime tik išsprendę kitą klausimą?
- Gal matote, kaip tai galėtų sietis su ..... ?