# Introducció

> Moodle és un paquet de programari per a creació de cursos basats en internet i llocs web. És un projecte de desenvolupament en marxa, dissenyat per donar suport a un marc educatiu constructivista social.

> Moodle es distribueix lliurement com a programari de codi font obert (sota la Llicència Pública GNU). Bàsicament això significa que Moodle té drets d'autor (copyright), però l'usuari gaudeix de llibertats addicionals. Se us permet copiar, utilitzar i modificar Moodle sempre que: faciliteu el codi a altres; no modifiqueu o suprimiu la llicència i el copyright original i apliqueu la mateixa llicència a qualsevol producte derivat. Per a més informació llegiu la llicència i contacteu si us plau directament amb el propietari dels drets si teniu cap pregunta.

> Moodle funcionarà en qualsevol ordinador que pugui executar PHP i és compatible amb molts tipus de bases de dades (particularment MySQL).

> El mot Moodle era originalment un acrònim de Modular Object-Oriented Dynamic Learning Environment (Entorn d'Aprenentatge Dinàmic i Modular Orientat a l'Objecte), cosa que és útil principalment a programadors i teòrics de l'educació. També és un verb que descriu el procés de vagarejar ociosament, fent les coses a mesura que se us acudeixen: una manera de divertir-se joguinejant que tot sovint porta noves percepcions i creativitat. S'aplica, així, tant a l'estil de desenvolupament de Moodle com a una possible manera d'apropar-se l'estudiant a l'aprenentatge, o el professor a l'ensenyament, en un curs en línia. Aquell qui fa servir Moodle és un Moodler.

> Moodlegeu amb nosaltres!

Documentació de Moodle

Version: $Id: intro.html,v 1.5.2.3 2006/02/06 09:59:30 moodler Exp $