Siste aktivitet

Du kan vise siste aktivitet på fagets forside. (Oppe til høyre, under "Siste nyheter" (dersom du har valgt å vise disse.))

Dette viser alt nytt som har skjedd i faget siden brukeren sist var logget inn, inkludert nye foruminnlegg, nyheter, journaler osv. Dette skjer automatisk.

Det anbefales å bruke denne funksjonen da studentene ser at det er aktivitet på siden. Dette kan føre til at deres egen deltakelse øker. Studentene slipper da å lete gjennom hele siden etter endringer, men får dette opp i en egen meny. Også lærerne har nytte av denne, ettersom det for dem også vises oversikt over når studenter har levert oppgaver, skrevet i journaler osv.

Hvis faget har mange studenter (f.eks. 500 brukere med stor aktivitet) kan det være en ide ikke å bruke denne funksjonen. Det vil ta lengre tid å laste siden når den inneholder mer.