## Lærerens bruksanvisning

Her er en rask guide til å legge ut kurs over Internett med Moodle. Det viser de viktigste funksjonene som er tilgjengelige og noen viktige avgjørelser du må ta.

Innhold:

1. Kom i gang
2. Innstillinger i kurset
3. Å laste opp filer
4. Klargjør aktiviteter
5. Når du kjører kurset
6. Mer informasjon

### Kom i gang

> Utgangspunktet nå er at administrator har gjort klar Moodle og gitt deg en ny, blank side. I tillegg må du være innlogget som lærer, ikke student.

> Her er noen generelle tips:

> 1. Ikke vær redd for å eksperimentere:

> Flytt gjerne på ting og endre dem. Det er vanskelig å ødelegge noe i Moodle, og selv om du gjør det er det vanligvis enkelt å fikse.

> 2. Legg merke til og bruk disse små ikonene:

> - redigerikonet lar deg redigere det som det står ved siden av.

> - hjelpikonet gir deg et hjelpevindu på skjermen.

> 3. Bruk navigeringslinjen øverst på skjermen

> Dette hjelper deg mot å gå deg bort og viser deg hvor du er.

### Innstillinger i kurset

> Det første du bør gjøre er å se under “Administrasjon” I kurset ditt og klikk på “Innstillinger”. (Legg merke til at denne linken sammen med alt annet under overskriften “Administrasjon” bare er tilgjengelig for deg og administrator for sidene. Studenter ser ikke engang disse linkene.

> Her kan du forandre flere innstillinger til kurset, alt fra kursets navn til hvilken dato det starter. Bruk hjelpikonene aktivt når du er inne på “Innstillinger”. De vil forklare i detalj hvordan de ulike funksjonene virker. Her vil jeg bare ta opp den viktigste av disse - kursformatet.

> Kursets format bestemmer mesteparten av kursets utseende. Det er nå tilgjengelig tre formater. Her er skjermbilder fra hvert av disse formatene (på engelsk). Moodle 1.0 har tre formater - i framtiden vil det trolig bli flere (send gjerne inn nye ideer til martin@moodle.com!) Legg merke til forskjellene.

> Here are some screenshots of three sample courses in each of these three formats (ignore the different colours, which are set for a whole site by the site administrator):

> Ukeformat:

> En ny boks i midten av skjermen for hver av ukene kurset varer. Her legger læreren/ lærerne ut undervisningen sin for den aktuelle uken.

> Emneformat:

> Omtrent lik ukeformat, bare at her organiserer du siden etter emner i stedet for uker. Ellers er ukeformat og emneformat like. Læreren kan i kursets innstillinger bestemme hvor mange emner det skal være.

> Sosialt format:

> I sosialt format mangler bolken til høyre på skjermen som forteller om siste nytt og nylige aktiviteter på siden. Sosialt forum er mer som et stort forum uten alle de samme mulighetene som de to formatene nevnt over.

> Merk at uke- og emneformat er svært like. Hovedforskjellen er at hver boks i ukeformat dekker nøyaktig en uke, mens tilsvarende boks i emneformat kan dekke hva som helst. Det sosiale formatet har ikke stort innhold i det hele tatt og er basert på bare ett forum - dette vises på hovedsiden. Se hjelpknappene på sidens innstillinger for flere detaljer.

### Å laste opp filer

> Kanskje har du eksisterende innhold du vil legge ut på kursets side, f.eks. nettsider, lydfiler, videofiler, Word-dokumenter eller Flash-animasjoner. Du kan laste opp alle typer filer ved å klikke ”Filer…” under “Administrasjon”. Når de er lastet opp kan du flytte dem, gi dem nytt navn, redigere eller slette dem.

> Når du klikker på ”Filer…” ser skjermen omtrent slik ut:

> Dette er som sagt bare tilgjengelig for lærere. Enkelte filer kan du gjøre tilgjengelige for studenter senere som ressurser.

> Som du ser på skjermbildet ligger filene i kataloger. Det er svært lurt å legge filene I underkataloger (Klikk på “Lag en mappe”). Du kan lage flere kataloger for å organisere filene mest mulig oversiktelig.

> I nåværende versjon av Moodle kan du bare laste opp en fil av gangen. Skal du laste opp mange filer (for eksempel en nettside) er det mye lettere å bruke et zip-program for å komprimere dem til en fil. Da kan du laste den opp og senere pakke den ut. (Klikker du “Med valgte filer…” får du opp valget “Lag ziparkiv”.)

> For å forhåndsvise/kjøre en fil du har lastet opp er det nok å klikke på filnavnet. Nettleseren forstår hva den skal gjøre med filen, alt etter om det er for eksempel et bilde eller en lydfil.

> HTML- og tekstfiler kan redigeres over nett. Andre filer må redigeres på datamaskinen du bruker og etterpå lastes opp igjen. Hvis du laster opp en fil med samme navn flere ganger vil den som ligger på serveren automatisk bli overskrevet.

> Til slutt: Hvis det du vil legge ut allerede ligger på internett trenger du ikke å laste opp filene I det hele tatt. Du kan linke til dem direkte fra kurset. (Ressurser).

### Klargjør aktiviteter

> Å bygge et kurs innebærer å legge til ulike elementer og aktiviteter til hovedsiden I den rekkefølgen du vil at studentene skal bruke dem. Du kan bytte om på rekkefølgen når som helst.

> For å slå på redigering klikker du "Slå redigering på " under Administrasjon. Når du gjør dette kommer det fram noen ekstra ikoner som du bruker til å finpusse kurset ditt. På skjermbildet fra ukeformat over er redigering slått på og du ser de ekstra ikonene.

> For å legge til en ny aktivitet går du i et av emne- eller ukefeltene der du vil ha den og velg “Legg til…”. Deretter velger du type aktivitet i vinduet som kommer opp.

> Oppgave

> En oppgave er der du gir en oppgave og setter innleveringsfrist og maksimum karakter. Studentene skal etterpå laste opp en fil med besvarelsen. Datoen filen lastes opp blir registrert. Etterpå kan du gå på en side og se hver fil (og hvor tidlig eller sent den er levert). Så gir du karakter og kommentarer. En halv time etterpå vil Moodle automatisk sende en e-post til studenten med resultatet. Det er også mulig å gi oppgaver som ikke skal leveres over nett, f.eks. praktiske oppgaver.

> Spørsmål

> Et spørsmål er en svært enkel aktivitet. Du spør et spørsmål og bestemmer et sett med svaralternativer eller –muligheter. Studentene gjør sine valg og du har et skjermbilde med status for hvert spørsmål. Du kan bruke spørsmål som en del av en obligatorisk prøve, en klasseavstemming eller det du finner passende.

> Forum

> Dette er den viktigste aktiviteten i Moodle – det er her all diskusjonen skjer. Når du legger til et nytt forum velger du blant ulike typer – en enkel diskusjon med ett tema, et generelt forum åpent for alle eller et forum med en diskusjonstråd for hver bruker.

> Journal

> En journal er et verktøy der studenter og lærere kan kommunisere privat. For hver journal kan du stille et (åpent) spørsmål for å rettlede studenten med skrivingen. Du kan også bestemme hvor lenge den er åpen for redigering (bare i ukeformat). Det er lurt å oppmuntre studentene til å skrive reflektert og kritisk i disse journalene ettersom de bare er tilgjengelig for hver enkelt student og deg. Etterpå kan du kommentere og gi karakter til alle journalinnleggene for den spesielle uken eller det spesielle emnet. Studentene får da automatisk tilsendt en e-post om tilbakemeldingen. Journaler kan brukes til loggføring, veiledning, selvrefleksjon eller annet.

> Ressurs

> Ressurser er innholdet i kurset. Hver ressurs kan være hvilken som helst fil du har lastet opp eller en peker til en nettside. Du kan også skrive inn tekstsider direkte med etenkelt skjema.

> Prøve

> Denne modulen lar deg utforme og legge ut prøver med mulighet for flere svaralternativer, sann-usann eller korte svar-spørsmål. Disse spørsmålene blir lagret i en kategorisert database og kan gjenbrukes i kurset og også i andre kurs. Prøvene kan tillate flere forsøk. Læreren kan velge å gi tilbakemelding som tekst eller å vise de rette svarene. Du kan også sette karakterer.

> Undersøkelse

> Denne modulen har et sett med ferdige undersøkelser som kan være nyttig når du evaluerer og forsøker å forstå klassen din. Nå inneholder de COLLES og ATTLS. De kan gis til studenter tidlig i kurset for diagnostisering eller på slutten for evaluering.

> Etter at du har lagt til aktiviteter kan du flytte dem opp eller ned i kurset ved å klikke de små pil-ikonene ( ) ved siden av dem. Du kan også slette dem ved å klikke på , og redigere dem ved å klikke redigeringsikonet .

### Når du kjører kurset

> Jeg kunne skrive en avhandling om dette. Faktisk så skriver jeg en avhandling om dette.

> Her er i alle fall noen korte tips:

> 1. Bestill alle forumene.
> 2. Oppfordre alle studentene til å fylle ut profilen sin (inkludert bilde) og les alle – dette kan hjelpe å få litt kontekst til det de skriver.
> 3. Skriv notater til deg selv i det private "Lærerforum" (under Administrasjon). Dette er spesielt nyttig når det er flere lærere på samme kurs.
> 4. Bruk "Logger"-linken (under Administrasjon) for å få tilgang til komplette logger. Der finner du linker til ulike logger som hjelper deg å se hva som skjer på kurset, hvem som deltar osv.
> 5. Bruk "Aktivitet" (ved siden av hvert navn i listen av deltakere eller fra profil-sidene) Dette er en flott måte å se hva en spesiell person har gjort i kurset.
> 6. Svar studentene raskt. Ikke gjem det til senere – gjør det med en gang. Ikke bare er det lett å bli overveldet av mengden som kan komme, men det er en viktig del av å bygge og vedlikeholde en fellesfølelse i kurset ditt.

### Mer informasjon

> Hvis du har problemer med siden din burde du kontakte administratoren lokalt.

> Hvis du har noen kjempegode ideer om forbedringer av Moodle, eller til og med noen gode historier, kom innom moodle. org og bli med i kurset som heter "Using Moodle". Vi gleder oss til å høre fra deg, og du kan hjelpe oss til å få Moodle bedre.

> Hvis du ønsker å bidra med å lage nye moduler eller skrive dokumentasjon eller lignende, ta gjerne kontakt med meg: Martin Dougiamas, eller bla gjennom "bug tracker"-siden for Moodle: bugs.moodle.com

> Takk for at du bruker Moodle - lykke til!

Dokumentasjon om Moodle

Versjon: $Id: teacher.html,v 1.4 2002/08/18 10:00:01 martin Exp $