Arvioitavat osiot vertaisarvioinnissa

Arvioinnin helpottamiseksi vertaisarviointitehtävissä pitäisi olla kohtuullinen määrä "arvioitavia osioita". Jokaisen osion tulisi kattaa tietty osa-alue tehtävästä. Tyypillisesti tehtävässä on 5-15 arvioitavaa ja kommentoitavaa osiota riippuen kyseisen tehtävän koosta ja monimutkaisuudesta. Yhden osion vertaisarviointitehtävä sallitaan ja sillä on samanlainen arviointikäytäntö kuin Moodlen standarditehtävällä. Arvioitavilla osioilla on seuraavat kolme ominaisuutta:

1. Arvioitavan osion KUVAUS. Tästä olisi käytävä selvästi ilmi, mitä tehtävän osa-aluetta arvioidaan. Jos arviointi on kvalitatiivinen, on hyvä antaa arvioijille tarkat ohjeet siitä, mitä pidetään kiitettävänä, tyydyttävänä tai heikkona.
2. Arvioitavan osion ASTEIKKO. On olemassa useita erilaisia asteikkoja, jotka vaihtelevat yksinkertaisesta kyllä/ei -asteikosta monipisteasteikon kautta täydelliseen prosenttiasteikkoon. Jokaiselle osiolle valitaan oma asteikkonsa, jonka pitää soveltua sen erilaisiin variaatioihin. Huomaa, että asteikko ei määrittele osion tärkeyttä laskettaessa yleisarvosanaa. Kahden pisteen asteikolla on yhtä suuri "vaikutus" kuin 100 pisteen asteikolla, jos kyseisiä osioita painotetaan yhtä paljon.
3. Arvioitavan osion PAINOTUS. Oletuksena on, että kaikkia osioita painotetaan yhtä paljon laskettaessa tehtävän yleisarvosanaa. Oletusta voidaan muuttaa antamalla tärkeille osioille paino, joka on suurempi kuin 1 ja vähemmän tärkeille pienempi kuin 1. Painotusten muuttaminen ei vaikuta maksimiarvosanaan, jonka arvon määrää vertaisarviointitehtävän maksimiarvosanaparametri.